CELEX: 31983R1924
Language: el
Date: 1983-07-11 00:00:00
Title: Κανονισμός (ΕΟΚ) αριθ. 1924/83 του Συμβουλίου της 11ης Ιουλίου 1983 περί τροποποιήσεως των κανονισμών (ΕΟΚ) αριθ. 3498/82 και (ΕΟΚ) αριθ. 806/83 περί ανοίγματος, κατανομής και τρόπου διαχειρίσεως κοινοτικών δασμολογικών ποσοστώσεων για γλυκοπιπεριές και για νωπά επιτραπέζια σταφύλια, των διακρίσεων 07.01 Σ και ex 08.04 Α Ι του Κοινού Δασμολογίου, καταγωγής Κύπρου (1983)

Avis juridique important

|

31983R1924

Κανονισμός (ΕΟΚ) αριθ. 1924/83 του Συμβουλίου της 11ης Ιουλίου 1983 περί τροποποιήσεως των κανονισμών (ΕΟΚ) αριθ. 3498/82 και (ΕΟΚ) αριθ. 806/83 περί ανοίγματος, κατανομής και τρόπου διαχειρίσεως κοινοτικών δασμολογικών ποσοστώσεων για γλυκοπιπεριές και για νωπά επιτραπέζια σταφύλια, των διακρίσεων 07.01 Σ και ex 08.04 Α Ι του Κοινού Δασμολογίου, καταγωγής Κύπρου (1983)  

Επίσημη Εφημερίδα αριθ. L 191 της 15/07/1983 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 1924/83 ΤΟΥ ΣΥΜΒΟΥΛΙΟΥ  της 11ης Ιουλίου 1983  περί τροποποιήσεως των κανονισμών (ΕΟΚ) αριθ. 3498/82 και (ΕΟΚ) αριθ. 806/83 περί ανοίγματος, κατανομής και τρόπου διαχειρίσεως κοινοτικών δασμολογικών ποσοστώσεων για γλυκοπιπεριές και για νωπά επιτραπέζια σταφύλια, των διακρίσεων 07.01 Σ και ex 08.04 Α Ι του Κοινού Δασμολογίου, καταγωγής Κύπρου (1983)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, με τους κανονισμούς (ΕΟΚ) αριθ. 3498/82 (1) και (ΕΟΚ) αριθ. 806/83 (2), η Κοινότητα άνοιξε κοινοτικές δασμολογικές ποσοστώσεις 250 τόνων γλυκοπιπεριών και 7 000 τόνων νωπών επιτραπέζιων σταφυλιών, των διακρίσεων 07.01 Σ και ex 08.04 A I του Κοινού Δασμολογίου, καταγωγής Κύπρου, με μειωμένους δασμούς · ότι ο κανονισμός (ΕΟΚ) αριθ. 1922/83 του Συμβουλίου της 11ης Ιουλίου 1983 για τον καθορισμό του καθεστώτος εμπορικών συναλλαγών με την Κύπρο (3), προβλέπει αύξηση των προαναφερθέντων ποσοστώσεων· ότι, κατά συνέπεια, πρέπει να τροποποιηθούν ανάλογα οι κανονισμοί (ΕΟΚ) αριθ. 3498/82 και (ΕΟΚ) αριθ. 806/83,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3498/82 τροποποιείται ως εξής:  1. Στο άρθρο 1 παράγραφος 1, το ύψος μετατρέπεται από 250 σε 300 τόνους.  2. Στο άρθρο 2 παράγραφος 3, το ύψος μετατρέπεται από 65 σε 115 τόνους.  Άρθρο 2  Ο κανονισμός (ΕΟΚ) αριθ. 806/83 τροποποιείται ως εξής:  1. Στο άρθρο 1 παράγραφος 1, το ύψος μετατρέπεται από 7 000 σε 7 500 τόνους.  2. Στο άρθρο 2 παράγραφος 3, το ύψος μετατρέπεται από 494 σε 994 τόνους.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 372 της 30. 12. 1982, σ. 45.  (2) ΕΕ αριθ. L 90 της 8. 4. 1983, σ. 1.  (3) Βλέπε σ. 1 της παρούσας Επίσημης Εφημερίδας.